OpenLLM-France/wikimedia huggingface dataset:
# Miquel de Bragança (duc de Bragança)

Miquel II de Bragança, pretendent al tron de Portugal (Kleinheubach 1853 - Castell de Seebenstein 1927). Infant de Portugal amb el tractament d'altesa reial.
Nascut el dia 19 de setembre de l'any 1853 a la ciutat bavaresa de Kleinheubach sent fill del rei Miquel I de Portugal i de la princesa Adelaida de Löwenstein-Wertheim-Rosenberg. Net per via paterna del rei Joan VI de Portugal i de la infanta Carlota Joaquima d'Espanya era net per via materna del príncep Constantí de Löwenstein-Wertheim-Rosenberg i de la princesa Agnès de Hohenlohe-Langenburg.
El dia 17 d'octubre de 1877 es casà a Ratisbona amb la princesa Elisabet de Thurn und Taxis, filla del príncep Maximilià de Thurn und Taxis i de la duquessa Helena de Baviera. La parella tingué tres fills:
El dia 8 de novembre de 1893 es casà a Kleinheubach amb la princesa Maria Teresa de Löwenstein-Wertheim-Rosenberg, filla del príncep Carles de Löwenstein-Wertheim-Rosenberg i de la princesa Sofia de Liechtenstein. La parella tingué vuit fills:
Membre del Consell privat de l'emperador Francesc Josep I d'Àustria, prengué part en les iniciatives d'ocupació de l'antiga província otomana de Bòsnia. L'afecte que unia l'emperador austríac i el pretendent portuguès feu que el primer li garantís al segon l'extreterritorialitat de la residència del duc de Bragança per tal que jurídicament els seus fills nasquessin en territori portuguès.
El pretendent al tron de Portugal esdevingué coronel del setè regiment d'hussars de l'exèrcit austríac. Durant la Primera Guerra Mundial fou elevat al càrrec de lloctinent i posteriorment de general de l'exèrcit imperial.
Amb la caiguda de l'Imperi Austrohongarès l'any 1918, amb la fi de la Primera Guerra Mundial, la família del pretendent perdé gran part de les seves rendes personals i es veié recluïda en una relativa pobresa en una propietat rural austríaca.
L'any 1920, després de la renúncia del seu fill primogènit al tro portuguès, el príncep Miquel de Bragança, i la mort del segon fill, el príncep Francesc Josep de Portugal; Miguel II acordà amb el rei Manuel II de Portugal la transmissió dels drets dinàstics de la branca miquelista al seu fill, Duarte Nuno de Bragança, que esdevindria l'any 1932, amb la mort del monarca portuguès, hereu únic i pretendent al tron portuguès amb Maria Pia de Saxe-Coburgo e Bragança de Laredo.
Miguel II de Bragança morí el dia 11 d'octubre de l'any 1927 al Castell de Seebenstein i posteriorment fou enterrat al Monestir de Maria Himmelfahrt a Bronnbach. El pretendent fou Cavaller de l'Orde de Saint Hubert (Baviera) i de l'Orde del Toisó d'Or (Àustria).

## Referències

* ↑ «Muere a los 100 años María Adelaide de Braganza, nieta de Miguel I de Portugal» (en castellà), 25-02-2012. [Consulta: 4 gener 2022].
* ↑ «Duke of Braganza, Claimant to Throne, Is Dead in Portugal» (en anglès). The New York Times, 25-12-1976. ISSN: 0362-4331.
# Bacteris verds no del sofre

Els bacteris verds no del sofre (Chloroflexi) són un filum i classe de bacteris que produeixen energia a partir de la llum. El seu nom científic fa referència al seu pigment verd, habitualment situat en cossos fotosintètics anomenats clorosomes.
# Penelló

Un penelló o perelló és una inflamació sota la pell, acompanyada de prurigen, d'ardència, picor i dolor, produïda per l'exposició prolongada o repetida al fred o a la humitat. També es coneixen com a sedes (Illes Balears) i prunyons/prinyons (País Valencià). Solen afectar peus, mans, i orelles.
Els penellons relacionats amb la temperatura es poden prevenir mantenint els peus i les mans calents en temps fred i evitant exposar aquestes zones a canvis de temperatura extrems. Un cop fet el diagnòstic dels penellons, el tractament de primera línia inclou evitar ambients freds i humits i portar guants i mitjons calents.
Els penellons poden ser idiopàtics (espontanis i no relacionats amb una altra malaltia), però els símptomes similars també poden ser una manifestació d'un altre trastorn, com la síndrome de Raynaud, eritromelàlgia, congelació i peu de trinxera, així com malalties del teixit connectiu (com el lupus o la vasculitis). En els nadons afectats per la síndrome d'Aicardi-Goutières (una malaltia hereditària rara que afecta el sistema nerviós) es presenten símptomes semblants als penellons juntament amb trastorns neurològics greus i febres inexplicables.

## Tractament

* La nifedipina i l'amlodipina, que són vasodilatadors de la classe de fàrmacs coneguts com a blocadors dels canals de calci, poden ajudar en alguns casos. La vasodilatació pot reduir el dolor, facilitar la curació i prevenir les recurrències. Normalment està disponible per a via oral, però es pot combinar en una fórmula tòpica.
* El diltiazem, un vasodilatador, pot ajudar.
* També es pot utilitzar la tintura de benjuí i una solució feble de iode.

## Referències

* ↑ Cold Stress: Chilblains. National Institute for Occupational Safety and Health. Retrieved January 6, 2009.
* ↑ Rustin, M.H.A.; Newton, Julia A.; Smith, N.P.; Dowd, Pauline M. «The treatment of chilblains with nifedipine: the results of a pilot study, a double-blind placebo-controlled randomized study and a long-term open trial». British Journal of Dermatology, 120, 2, 2006, pàg. 267–75. DOI: 10.1111/j.1365-2133.1989.tb07792.x. PMID: 2647123.
* ↑ Simon, T. D.; Soep, JB; Hollister, JR «Pernio in Pediatrics». Pediatrics, 116, 3, 2005, pàg. e472–5. DOI: 10.1542/peds.2004-2681. PMID: 16140694.
* ↑ Patra, AK; Das, AL; Ramadasan, P «Diltiazem vs. nifedipine in chilblains: A clinical trial». Indian Journal of Dermatology, Venereology and Leprology, 69, 3, 2003, pàg. 209–11. PMID: 17642888.
* ↑ «What are chilblains (pernio)? What causes chilblains?». Medical News Today, 20-12-2017.

## Enllaços externs

* Noms dialectals dels penellons a l'Atles del Domini Lingüístic Català (ALDC)

## Vegeu també

* Congelació
# Albert Lebrun

Albert Lebrun (Mercy-le-Haut, 29 d'agost de 1871 - París, 6 de març de 1950) fou un polític francès, President de la República francesa del 1932 al 1940, el darrer president de la Tercera República.
Nascut en una família de camperols de Lorena, anà a l'École Polytechnique i a l'École des Mines, graduant-se a ambdues amb les millores notes. Treballà com a enginyer de mines a Vesoul i Nancy, però deixà la professió als 29 anys per a dedicar-se a la política.
Lebrun va obtenir un escó a l'Assemblea Nacional el 1900 com a membre del Partit Republicà d'Esquerra. Més tard serví en el gabinet com a Ministre de Colònies el 1911-1914 i Ministre per a Regions Alliberades el 1917-1919. Es va unir a l'Aliança Democràtica, i fou escollit per al Senat francès el 1920, del qual en fou president el 1931-1932.
Fou escollit President de la República francesa després de l'assassinat de Paul Doumer el 6 de maig del 1932. Fou novament reescollit el 1939, a causa del fet que era ben considerat per tots els grups polítics, però va detenir poc poder, i el 1940 fou obligat a acceptar la rendició davant Alemanya. Poc després fou substituït pel mariscal Philippe Pétain, tot i que oficialment mai no va dimitir.
Va marxar a Vizille (Isère), però fou capturat pels alemanys el 27 d'agost de 1943 i confinat en un castell del Tirol. El 10 d'octubre, però, se li permeté tornar a Vizille a causa de la seva mala salut, tot i que sota vigilància. Quan el 9 d'agost els aliats restauraren el govern francès, es va trobar amb el general Charles de Gaulle i reconegué el seu lideratge, tot dient que mai no havia dimitit formalment com a president perquè la dissolució de l'Assemblea Nacional no havia deixat ningú que acceptés la seva dimissió. Després de la guerra va viure retirat i morí de pneumònia a París.
# Sant Estève de Blela

Sent Estève de Bleira o més aviat Sent Estefe de Bleila (en francès i oficialment Saint-Étienne-sur-Blesle) és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 48 habitants.

## Demografia
### Població

El 2007 la població de fet de Saint-Étienne-sur-Blesle era de 48 persones. Hi havia 27 famílies de les quals 8 eren unipersonals (8 homes vivint sols), 15 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 26 eren l'habitatge principal de la família, 19 eren segones residències i 11 estaven desocupats. Tots els 56 habitatges eren cases. Dels 26 habitatges principals, 25 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 6 en tenien tres, 6 en tenien quatre i 13 en tenien cinc o més. 19 habitatges disposaven pel capbaix d'una plaça de pàrquing. A 9 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Étienne-sur-Blesle el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 8 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 29 persones, 18 eren actives i 11 eren inactives. De les 18 persones actives 17 estaven ocupades (11 homes i 6 dones) i 1 aturada (1 dona i 1 dona). De les 11 persones inactives 6 estaven jubilades i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa classificada com a «altres activitats de serveis».
L'únic servei als particulars que hi havia el 2009 era un paleta.
L'any 2000 a Saint-Étienne-sur-Blesle hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Étienne-sur-Blesle a l'INSEE.
* Évolution et structure de la population Fitxa amb el detall de dades de Saint-Étienne-sur-Blesle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bács-Kiskun

Bács-Kiskun és una província (megye in Hongarès; situat al sud d'Hongria. Va ser creat després de la Segona Guerra Mundial, prenent algunes comarques de les antigues províncies de Bács-Bodrog i Pest-Pilis-Solt-Kiskun. Té una superfície de 8.445 km²; Bács-Kiskun és la província més gran del país. El terreny és principalment pla amb alguns turons a prop de Baja. La capital i ciutat més important és Kecskemét.
# Porc senglar barbat de Palawan

El porc senglar barbat de Palawan (Sus ahoenobarbus) és una espècie de porc senglar endèmica de les Filipines, on només se'l pot trobar a les illes de Balabac, Palawan i les illes Calamian. Mesura uns 1-1,6 metres de llarg, aproximadament un metre d'alçada i pesa fins a 150 kg. Fins fa poc es creia que era una subespècie del porc senglar barbat (Sus barbatus), però actualment se'l classifica com a espècie distinta.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Robert Aumann

Israel Robert John Aumann (Frankfurt del Main, Alemanya, 8 de juny de 1930) és un matemàtic i economista alemany, nacionalitzat estatunidenc i israelià.

## Biografia

Dues setmanes abans de produir-se el que s'anomena la nit dels vidres trencats la seva família va traslladar-se als Estats Units d'Amèrica. Va estudiar matemàtiques al City College de Nova York, graduant-se el 1950. Després de realitzar un postgrau l'any 1952 realitzà el doctorat en matemàtiques a l'Institut Tecnològic de Massachusetts l'any 1955.
Membre de l'Acadèmia Nacional de Ciències dels Estats Units, l'any 1956 s'instal·là a Israel i inicià la docència acadèmica al centre per a l'Estudi de la Racionalitat de la Universitat Hebrea de Jerusalem, de la qual encara n'és professor.

## Recerca econòmica

La contribució més important d'Aumann està en el camp dels jocs repetits, que són les situacions on s'enfronten els jugadors amb la mateixa situació i amb moltes repeticions. Fou el primer per a definir el concepte del balanç correlacionat en la teoria de jocs, un tipus de balanç en els jocs no-cooperatius, considerada com més flexible que el balanç de Nash. Per una altra banda va estudiar el concepte de la lògica del saber comú en la teoria de jocs d'una manera terminant.
L'any 2005 fou guardonat amb el Premi Nobel d'Economia, compatit amb Thomas Schelling, «per haver ampliat la nostra comprensió de conflicte i cooperació en la teoria de jocs».

## Activisme polític

Membre del grup "Professors per a un Israel Fort" (PSI), un grup polític de la dreta israeliana, es va oposar a la Pla de retirada unilateral israeliana de la Franja de Gaza de l'any 2005, argumentant que es tractava d'un crim contra els milers de colons de Gush Katif obligats a abandonar els assentaments i que suposava una seriosa amenaça per a la seguretat d'Israel. Aumann també s'ha prodigat en els mitjans israelians defensant la idea que donar terra als palestins és erroni des del punt de vista de la teoria de jocs.

## Referències

* ↑ Pàgina de l'Institut Nobel, Premi Nobel d'Economia 2005(anglès)

## Enllaços externs

* Pàgina personal (anglès)
# WIG 20

El WIG 20 (en polonès: Warszawski Indeks Giełdowy, Índex de la borsa de valors de Varsòvia) és el principal índex de la borsa de Varsòvia (Polònia). L'índex inclou les 20 empreses de major capitalització borsària d'aquest mercat.

## Composició

L'índex l'1 de març de 2013 tenia la següent composició:
| Empresa | Ticker | Sector industrial | Pes en l'índex (%) |
| Asseco Poland (ASSECOPOL) | ACP | Programari | 2.249 |
| Bank Handlowy w Warszawie (HANDLOWY) | BHW | Finances i assegurances | 1.715 |
| Bank Pekao (PEKAO) | PEO | Finances i assegurances | 10.615 |
| Boryszew (BORYSZEW) | BRS | Química | 0.339 |
| BRE Bank (BRE) | BRE | Finances i assegurances | 2.535 |
| Globe Trade Centre (GTC) | GTC | Immobiliària | 0.677 |
| Grupa LOTUS (LOTUS) | LTS | Petroli i gas natural | 1.161 |
| Jastrzębska Spółca Węglowa (JSW) | JSW | Mineria | 2.527 |
| Kernel Holding (KERNEL) | KER | Alimentació | 2.027 |
| KGHM Polska Miedź (KGHM) | KGH | Mineria | 13.402 |
| Lubelski Węgiel "Bogdanka" S.A. (BOGDANKA) | LWP | Mineria | 2.812 |
| PKN Orlen (PKNORLEN) | PKN | Petroli i gas natural | 7.885 |
| PKO Bank Polski (PKOBP) | PKO | Finances i assegurances | 13.842 |
| Polska Grupa Energetyczna (PGE) | PGE | Energia | 9.279 |
| Polskie Górnictwo Naftowe i Gazownictwo (PGNIG) | PGN | Energia | 4.425 |
| PZU SA (PZU) | PZU | Assegurances | 12.278 |
| Synthos (SYNTHOS) | SNS | Química | 1.950 |
| Tauron (TAURONPE) | TPE | Energia | 3.195 |
| Telekomunikacja Polska (TPSA) | TPS | Telecomunicacions | 6.144 |
| TVN (TVN) | TVN | Mitjans de comunicació | 0.942 |

## Referències

* ↑ WIG20

## Enllaços externs

* WIG 20
* Índex i resum en Bloomberg
# Albert R. Broccoli

Albert Romolo «Cubby» Broccoli (Queens, Nova York, 5 d'abril de 1909 - Beverly Hills, 27 de juny de 1996) va ser un productor de cinema estatunidenc. Va produir les setze primeres pel·lícules de la sèrie James Bond d'EON Productions. És el pare de Barbara Broccoli.

## Filmografia
### Com a productor

* 1953: Paracaigudistes (The Red Beret) de Terence Young
* 1954: April in Portugal d'Euan Lloyd
* 1954: Infern sota zero (Hell Below Zero) de Mark Robson
* 1954: El cavaller negre (The Black Knight) de Tay Garnett
* 1955: Un premi d'or (A Prize of Gold) de Mark Robson
* 1956: Safari de Terence Young
* 1956: Zarak de Terence Young
* 1957: Foc amagat (Fire Down Below) de Robert Parrish
* 1957: Interpol de John Gilling
* 1957: High flight de John Gilling
* 1958: No Time to Die de Terence Young
* 1958: Conflicte íntim (The Man Inside) de John Gilling
* 1959: El bandit de Zhobe (The Bandit of Zhobe) de John Gilling
* 1959: Els assassins del Kilimanjaro (Killers of Kilimanjaro) de Richard Thorpe
* 1960: The Trials of Oscar Wilde d'Irving Allen i Ken Hughes
* 1960: Jazz Boat de Ken Hughes
* 1962: Agent 007 contra el Dr. No (Dr. No) de Terence Young
* 1963: Call Me Bwana de Gordon Douglas
* 1963: Des de Rússia amb amor (From Russia with Love) de Terence Young
* 1964: Goldfinger de Guy Hamilton
* 1965: Operació Tro (Thunderball) de Terence Young
* 1967: Només es viu dues vegades (You only live twice) de Lewis Gilbert
* 1968: Chitty Chitty Bang Bang de Ken Hughes
* 1969: 007 al servei secret de Sa Majestat (On Her Majesty's Secret Service) de Peter Hunt
* 1971: Diamants per a l'eternitat (Diamonds are forever) de Guy Hamilton
* 1973: Viu i deixa morir (Live and Let Die) de Guy Hamilton
* 1975: L'home de la pistola d'or (The Man with the Golden Gun) de Guy Hamilton
* 1977: L'espia que em va estimar (The Spy Who Loved Me) de Lewis Gilbert
* 1979: Moonraker de Lewis Gilbert
* 1981: Només per als teus ulls (For Your Eyes Only) de John Glen
* 1983: Octopussy de John Glen
* 1985: Panorama per matar (A View to a Kill) de John Glen
* 1987: Alta tensió (The Living Daylights) de John Glen
* 1989: Llicència per matar (Licence to Kill) de John Glen

### Com a productor delegat

* 1955: The Cockleshell Heroes de José Ferrer
* 1956: Odongo de John Gilling
* 1956: The Gamma People de John Gilling
* 1957: How to murder a rich uncle de Nigel Patrick
* 1961: Johnny Nobody de Nigel Patrick
# Båstad

Båstad és una ciutat de la regió d'Escània, a Suècia. El 2005 tenia 14.022 habitants, que es distribuïen en les 6 entitats de població del municipi (218 km²).
A la ciutat de Båstad s'hi disputa l'Obert de Suècia de tennis.

## Enllaços externs

* Web oficial de la ciutat (suec)
# Floravia

«Floravia» té aquests significats:
* Blanquiella (Centaurea solstitialis), planta de la família de les asteràcies.
* Espina-xoca (Xanthium spinosum), planta de la família de les asteràcies.
* Obriülls (Centaurea calcitrapa), planta de la família de les asteràcies.
# Estafilococcàcies

Els Staphylococcaceae són una família de bacteris gram positiu que inclouen el gènere dels Estafilococs (Staphylococcus), notable per incloure diversos patògens importants en la medicina.
# Albert Wolfgang de Hohenlohe-Langenburg

Albert Wolfgang de Hohenlohe-Langenburg (en alemany Albrecht Wolfgang von Hohenlohe-Langenburg) va néixer a Langenburg (Alemanya) el 6 de juliol de 1659 i va morir a la mateixa ciutat el 17 d'abril de 1715. Era fill del comte Enric Frederic (1625-1699) i de la comtessa Juliana Dorotea de Castell-Remlingen (1640-1706).
Quan va morir el seu pare, el 1699, va obtenir la regència del comtat compartida amb els seus germans, a la mort dels quals va rebre la regència en exclusiva, establint el dret de primogenitura, per tal d'evitar la fragmentació dels dominis del seu pare entre els seus fills i de cara a les generacions futures.

## Matrimoni i fills

El 22 d'agost de 1686 es va casar a Langenburg amb Sofia Amàlia de Nassau-Saarbrücken (1666-1736), filla del comte Gustau Adolf (1632-1677) i d'Elionor Clara de Hohenlohe-Neuenstein (1632-1709). Fruit d'aquest matrimoni en nasqueren els següents fills:
* Elionor Juliana (1687-1701)
* Frederic Lluís, nascut i mort el 1688
* Sofia Carlota (1690-1691)
* Felip(1692-1699)
* Cristiana (1693-1695)
* Lluís (1696-1765), casat amb Elionor de Nassau-Saarbrücken (1707-1769).
* Carlota (1697-1743)
* Cristià (1699-1719)
* Albertina (1701-1773), casada amb Felip Enric de Hohenlohe-Ingelfingen (1702-1781).
* Sofia Frederica (1702-1734)
* Enriqueta (1704-1709)
* Frederic Carles (1706-1718)

## Enllaços externs

* Ancestrylibrary
# Béloie (Adiguèsia)

Béloie - Белое (rus) és un poble de la República d'Adiguèsia, a Rússia. Es troba a la vora dreta del riu Bélaia, a 10 km al sud-st de Krasnogvardéiskoie i a 61 km al nord-oest de Maikop, la capital de la república.
Pertanyen a aquest municipi els khútors de Bogursukov i Papenkov, el possiólok de Mirni i els pobles de Novosevastopólskoie i Preobràjenskoie.
# Conca permiana

«Conca permiana» té aquests significats:
* Conca permiana (Europa), conca situada al subsol del nord d'Europa i centrada a la mar del Nord
* Conca permiana (Nord-amèrica), conca situada al subsol del sud dels Estats Units, a l'oest de Texas i el sud-est de Nou Mèxic
# Brione (Trento)

Brione és un antic municipi italià, dins de la província de Trento. L'any 2007 tenia 155 habitants. Limitava amb els municipis de Condino i Storo.
L'1 de gener 2016 es va fusionar amb els municipis de Cimego i Condino creant així el nou municipi de Borgo Chiese, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Lino Pelanda | Llista cívica |
# Lòfids

Els lòfids (Lophiidae) són una família de peixos teleostis de l'ordre Lophiiformes, a la qual pertany el rap.

## Gèneres

* Lophiodes Goode et Bean, 1896
* Lophiomus Gill, 1883
* Lophius Linnaeus, 1758
* Sladenia Regan, 1908

## Enllaços externs

* Fishbase
# Alberto Cifuentes Martínez

Alberto Cifuentes Martínez (Albacete, 29 de maig de 1979) és un exfutbolista i entrenador castellà, que ocupava la posició de porter.
Format al planter de l'Albacete Balompié, va fitxar pel RCD Mallorca, on no es consolida al primer equip. Titular a la UD Salamanca, equip en el qual milità entre 2007 i 2009, any en què fitxà pel Real Múrcia.

## Enllaços externs

* Fitxa del jugador
* Entrevista al web del Reial Murcia Arxivat 2010-06-27 a Wayback Machine. (castellà)